פורטו אלגרה - עפתי – המלצות על טיולי תרמילאים - למטייל
פורטו דו סול -; ההוסטל הראשון שהוקם בעיר ועדיין גם המומלץ ביותר, עקב השילוב בין התנאים הטובים, המחיר הזול יחסית (החל מ-27 ריאל ללילה) והמיקום המצויין סמוך לחיי הלילה ומוקדי העניין. תמצאו כאן סלון מרווח, אינטרנט חופשי, מטבח מאובזר וארוחת בוקר טובה. כתובת: Rua Mariante, 958.
Casa Azul Hostel -; הוסטל מוכר וגדול יחסית, במיקום מצויין, שבו תמצאו ארוחת בוקר, סלון עם טלוויזיה, שולחן סנוקר, אינטרנט חופשי, בר שמח ומטבח, וכל זה במחיר יחסית זול לשאר ההוסטלים - 30 ריאל ללילה. עם זאת, המקום מעט מוזנח ולא מתוחזק הכי טוב, ולכן מומלץ להגיע אליו רק אם לא נשאר מקום בפורטו דל סול. כתובת: Rua General Lima e Silva, 912.
Porto Tchê -; הוסטל מצויין ואחד מהיותר אהודים בקרב המטיילים, בזכות האווירה המצויינת והצוות האדיב שנותן תחושה של משפחה. תמצאו כאן כל מה שתצטרכו: אינטרנט חופשי, מטבח גדול ומאובזר, ארוחת בוקר נהדרת ומיקום מעולה ליד אזורי הבילויים. ההוסטל עצמו שקט יחסית ופחות מתאים למי שמחפש אווירה של מסיבה.
Marechal Hotel -; מוטל בסיסי למדי, אך זו אחת מהאפשרויות הזולות ביותר בעיר ולחלוטין מספיק עבור מי שרק צריך להעביר את הלילה עד האוטובוס הבא.
Hotel Palacio -; מלון בסיסי ונחמד, הממוקם ממש במרכז העיר סמוך לנהר. המשתלם בעיקר עבור זוגות או קבוצות, אזי מחירו יוצא יחסית זול (החל מ-25 ריאל לאדם). כתובת: Rua Vig José Inácio, 644.
Chale da Praca XV -; בית הקפה הזה, למרות שהוא טוב בזכות עצמו, הוא יותר אטרקציה מכל דבר אחר. מדובר באחת המקומות הידועים ביותר בעיר והוא פועל ברציפות כבר 120 שנה במבנה עתיק ויפה בן 2 קומות. המקום מעט יקר, אך שווה בשביל החוויה. הוראות הגעה: ממוקם בכיכר 15 בנובמבר.
Churrascaria Giovanaz -; מסעדת בשרים עממית ונחמדה בה תוכלו לאכול כפי יכולתכם מאכלים ברזילאיים טיפוסיים ב-15 ריאל בלבד.
Atelier de Massas -; אם תשאלו את המקומיים, אין ספק שזו המסעדה האיטלקית הכי טובה בעיר. יש בה מגוון מגוון גדול של פסטות תוצרת בית יחד עם עוד מאכלים איטלקיים נפלאים. המחירים סבירים. כתובת: Rua Riachuelo 1482.
Na Brasa -; פורטו אלגרה, עם כל חוות הבקר שסביבה, היא מקום מצויין לאכול סטייק איכותי, ואין סטייקים איכותיים יותר מבמסעדת ה"רודיזיו" (אכול כפי יכולתך בשיטת השיפוד הרץ) המשובחת הזו. המחירים כאן לא זולים, אך זה בהחלט שווה את ההשקעה. כתובת: Rua Ramiro Barcelos, 389.
Lancheria do Parque -; מקום מצויין לארוחת צהרים פשוטה ומשביעה במחירים זולים במיוחד. המנות כאן פשוטות וכוללות, לרוב, מנת בשר ותוספת (אם כי יש להם גם מנות מורכבות יותר). אך כמה שהמקום פשוט, כך האוכל מצויין. תמורה טובה מאוד למחיר. כתובת: Avenida Osvaldo Aranha, 1086.
A Choperia -; פאב שמח עם בירה טובה מהחבית, בלב רחוב הבילויים ב"עיר התחתית". מקום מצויין לפתוח בו את הערב. כתובת: Rua General Lima e Silva.
Music Hall -; פאב מצויין לחובבי הג'אז עם אווירה טובה ומוזיקה טובה. בחלק גדול מהערבים מנגנים כאן מוזיקה חיה. כתובת: Rue Vasco da Gama.
Barbazul -; פאב-דאנס בר מדליק שבסופי השבוע, בעיקר, מתמלא באווירה מצויינת. הרבה סטודנטים אוהבים לבלות כאן. כתובת: Rua Itaqui 57.
Bar do Nito -; פאב המתאים למי שרוצה לחוות קצת אווירה ברזילאית עם המקומיים. מנגנים כאן מוזיקה ברזילאית טיפוסית כמו סמבה ובוסנובה, כשהרוב המוחלט של הנוכחים הם ברזילאים. כתובת: Lucas de Oliveira, 105.
Opiniao -; אחד המועדונים הוותקים ביותר בעיר שתמיד יש בו מסיבות מצויינות (כדאי להגיע לפני חצות אז האלכוהול זול יותר) ומדי פעם יש כאן גם הופעות חיות של אמנים מובילים. כתובת: Rua José do Patrocínio, nº 834.
Manara -; עוד מעודון וותיק ומצויין בלב אזור הבילויים של "העיר התחתית". יש כאן מגוון גדול יחסית של רחבות וסגנונות מוזיקה. הוראות הגעה: ממוקם על רחוב Av. Goethe 200 ליד כל הפאבים.
República de Madras -; מועדון ענק עם ארבע קומות שונות ועוד רחבת גג מגניבה. מדובר באחד המוקומות הנחשבים בעיר המושך אליו תקליטנים מפורסמים מכל ברזיל. המחירים יקרים יחסית. הוראות הגעה: המועדון ממוקם בתוך הקניון "טוטאל" שב- Av. Cristóvão Colombo, 545.
סיבוב במרכז העיר -; העיר בנויה כחצי עיגול על גדתו המזרחית של נהר הגואיבה, כשהמרכז ההיסטורי והעסקי של העיר נמצא במרכז חצי העיגול, ושאר שכונות העיר מקיפות אותו. מרכז העיר עצמו מתאפיין בארכיטקטורה ניאו-קלאסית מעניינת ורבים מבנייניו ורחובות נשמרו כמעט ללא שינוי מהתקופה הקולוניאלית. האתרים המרכזיים בהם מומלץ לבקר:
השוק העירוני (Mercado Municipal) -; השוק, שפועל באותו מבנה כבר משנת 1869, מכיל בתוכו שתי קומות והמוני דוכנים, בהם תמצאו מגוון גדול של מאכלים, פירות, תבלינים ושאר מצריכים טריים, לצד עבודות יד ומוצרים מסורתיים, רובם כאלה הקשורים בשתיים המאטה. שווה לבוא בעיקר בשעות הצהריים אז השוק מלא במיוחד. כתובת: Largo Glênio Peres s/nº - Centro Histórico.
Metropolitan Cathedral -; הקתדלרה העירונית המרשימה, שבנייתה ארכה יותר מ-60 שנה והסתיימה לבסוף רק בשנת 1986, מתהדרת בסגנון בניה השואב השראה מתקופת הרנסאנס, בחלל פנימי מרשים ובאחת הכיפות הכנסייה הגדולות בעולם (בגובה של 75 מטר וקוטר של 18 מטר). הכניסה חופשית. כתובת: Rua Duque de Caxias, 1047.
כנסיית Nossa Senhora das Dores -; הכנסייה העתיקה ביותר בפורטו אלגרה, שבנייתה החלה כבר בשנת 1806 ונמשכה 90 שנה, נחשבת למבנה ההיסטורי החשוב ביותר בעיר ולאתר שימור לאומי בעקבות סגנון הבארוק שהיה נפוץ בעת שנבנתה. הכניסה חופשית. כתובת: Rua dos Andradas, 597.
Casa de Cultura Mário Quintana -; בית התרבות העירוני שפועל במבנה עתיק ששימש בעבר כמלון פאר, אשר אירח במשך שנים את אחד מהמשוררים הגדולים של ברזיל, מריו קינטנה. בבניין רחב הידיים פועל אולם תיאטרון ענק וכן חמישה אולמות תצוגה של יצירות אומנות. ניתן לסייר במבנה המפואר (שבו גם בית קפה יוקרתי) בחינם, אך הכניסה לחלק מהתערכות וכן צפייה באולם התיאטרון היא בתשלום. כתובת: Rua dos Andradas, 736.
כיכר Matrix ותיאטרון SÃO PEDRO -; כיכר מרשימה שבה מקבץ גדול של מבנים מרכזיים ומרשימים, שכולם בנויים בסגנון ארכיטקטוני אופייני למאה ה-19. הבולט שבהם הוא תיאטרון SÃO PEDRO שנחשב לאחד מהמבנים היפים במדינה ובנוי כולו בסגנון בארוק פורטוגלי. בשעות בהן אין בו מופע ניתן לסייר בתיאטרון. כתובת: Rua Marechal Deodoro, s/nº.
רחוב De Praia -; רחוב ציורי זה, אחד ההעתיקים בעיר, שימר את הסגנון של ימים עברו והוא יעד מצויין לשיטוט קצר באווירה של פעם.
Municipal Palace -; ארמון העירייה הישן של פורטו אלגרה הוא מבנה קולוניאלי יפה וציורי. כיום משמשים חדריו להצגת תערוכות אומנות מתחלפות, הכניסה חופשית. כתובת: Montevideo Square, 10.
נהר הגואיבה -; פורטו אלגרה שוכנת לגדתו של הנהר, שבחלק הזה שלו כל כך רחב שהוא נראה יותר כמו אגם. הנהר עצמו יפהפה ומוסיף הרבה קסם לעיר, אך הוא יפה עוד יותר בשעות השקיעה. הנקודה הטובה ביותר לצפות בשקיעה היא בתחנת הכוח הישנה (Usina do Gasômetro (Av. João Goulart 551, שהוסבה למרכז תרבותי והנוף ממנה על האגם הוא עוצר נשימה. בנוסף, ניתן לצאת לשייט חוויתי על נהר הגואיבה היוצא מהעיר לעבר ה-Delta do Jacui, קבוצת איים יפה הנמצאת בסמוך לעיר. במהלך השייט, שעלותו 15 ריאל, ניתן ליהנות מנופים נפלאים וכן להתרשם מבעלי החיים שבאזור הדלתא.
פארקים -; ממש בלב העיר ישנם שני פארקים ירוקים ורחבי ידיים, (Parque Moinhos de Vento (Rua Comendador Caminha, s/nº ו-(Parque Farroupilha (Av. João Pessoa, s/nº, שמהווים מפלט מצויין לקצת מנוחה ורגיעה משאון העיר או לטיול שלו בין השבילים הנעימים. במהלך סופי השבוע הפארקים מתמלאים במקומיים שבאים לבלות קצת בחיק המשפחה והחברים תוך כדי שתיית מאטה מרגיעה. הכניסה לפארקים חופשית.
מוזיאונים -; בעיר המתאפיינת בעושר תרבותי רב, תמצאו מגוון גדול מוזיאונים מצויינים, אך הבולטים מביניהם שאסור לכן לפספס הם:
מוזיאון המדע והטכנולוגיה של ריו גרנדה -; מוזיאון מצויין עם מאות מיצגים ומתקנים, המציגים גימיקים ופיתוחים טכנולוגיים מעניינים. חוויה שמפעילה את כל החושים, ומומלצת במיוחד עבור משפחות. ניתן לשלב את הביקור במוזיאון גם עם ביקור בגנים הבוטניים שנמצאים ממש בסמוך (Rua Salvador França, 1427).
Museu de Arte do Rio Grande do Sul -; המוזיאון ממוקם במבנה קולוניאלי ישן ורחב ידיים השווה ביקור בפני עצמו. בנוסף למבנה המרשים, תוכלו ליהנות ממגוון גדול של יצירות אומנות העוסקות כולן בתרבות הגאוצ'וס של מדינת ריו גראנדה, ודרכן ניתן ללמוד הרבה על ההיסטוריה ועל התרבות של אותם בוקרים מפורסמים. הכניסה למוזיאון חופשית ולעיתים אף עושים כאן הופעות מוזיקה.
אזור Serra Gaucha -; זהו שם כולל לאזור רחב ידיים המתחיל כ-100 ק"מ מפורטו אלגרה ונמשך עוד מאות ק"מ לתוך עומק המדינה ומתאפיין ברכסי הרים מרשימים, קניונים עמוקים והרבה נחלים ומפלים. מדובר באזור בעל אקלים הדומה מאוד לאקלים האירפאי ובחורף קר כאן מאוד ולעיתים אף יורד שלג. באזור זה, שמיושב בצמצום יחסי, ישנם מספר פארקים לאומיים ושמורות טבע המגינות עליו, שניתן גם לבקר בהן. הדרך הנוחה ביותר להגיע אל הפארקים הללו היא מהכפרים הסמוכים אליהם, אך בעבור מי שירצה לטייל באזורים אלה פורטו אלגרה היא תחנה הכרחית בגלל שכל האוטובוסים לכפרים והעיירות הללו יוצאים ממנה. חשוב לדעת כי מדובר במקומות מאוד פופולאריים בקרב הברזילאים, אך אינם כל כך מוכרים בקרב התיירים הזרים ולכן ייתכן ויהיה קשה למצוא מידע באנגלית או אנשים דוברי אנגלית טובה באזורים אלה. עיקר המטיילים הרוצים לחקור את אזור זה מגיעים לעיירות התיירותיות היפהפיות גראמדו וקנאלה, הסמוכות לפארקים הלאומיים Parque de Ferradura ו-Parque Estadual do Caracol. למידע נוסף אודות הפרקים הנ"ל ראו ערך "קאנלה". עוד מספר עשרות קילומטרים צפון-מזרחה מקנאלה, סמוך לעיירה קמברה דו סול, נמצא הפארק הלאומי המדהים Aparados do Serra, שבו מספר רב של מסלולי הליכה מצויינים, שגולת הכותרת שבהם היא קניון Itaimbeziho הצר והעמוק, שמגיע עד לעומק של 700 מטרים, אליו נופלים שני מפלים. הכניסה לפארק בתשלום.
היכרות עם חיי הגאוצ'וס והחוות -; כאמור, מבחינה תרבותית האזור שבמרכזו נמצאת פורטו אלגרה דומה מאוד לאזורי החוות רחבי הידיים של ארגנטינה ואורגוואי. גם כאן ניתן לנצל את ההזדמנות ולבקר, או אפילו להתארח, באחת מהחוות רחובות הידיים האלה ולהתוודע לאורח חיים אחר לחלוטין ממה שהכרתם, אותו מנהלות הגאוצ'וס. האפשרויות נעות מביקור קצר בן מספר שעות ועד אירוח בן מספר ימים בחווה בה תזכו גם לעשות טיולי סוסים בנופים מדהימים ואפילו ליטול חלק בעבודות החווה. לפרטים נוספים ודרכי יצירת קשר עם החוות השונות: www.caminhosrurais.tur.br. מגוון המחירים רחב מאוד ותלוי באופי האירוח שתרצו ובתנאים שבמקום. לרוב, המחירים אינם קשיחים ונקבעים במהלך ההתקשרות עם אנשי החווה עצמם.
קניות -; כיאה לעיר גדולה ומודרנית תמצאו כאן מגוון גדול מאוד של קניונים רחבי ידיים, שבהם מגוון גדול של מוצרים ומיטב האופנה העולמית. עם זאת, מרבית המוצרים בברזיל יקרים יחסית לשאר המדינות בדרום אמריקה, ובמקרים רבים גם יקרים יחסית גם לארץ, ולכן את הקניות מומלץ לשמור למקום אחר. אלא אם אתם באים לכאן בפברואר, אז ישנם מבצעים והנחות ענקיים בכל החנויות. יש כאן מעל 10 קניונים המפוזרים בכל רחבי העיר, אך הטוב ביותר הוא ללא ספק (Barra Shopping Sul (Av. Diário de Notícias, 300, שבו מעל 300 חנויות, אזור אוכל גדול, אולמות קולנוע ונוף נפלא על האגם.
שווקים -; בכל יום ראשון נערך ב-Parque da Redencao שוק פשפשים ענק, שבו תמצאו מגוון אינסופי של עבודות יד, עתיקות, בגדים, כובעים, מוצרי עור, מוצרי שתיית מאטה ועוד. למי שיוצא להיות בעיר ביום ראשון מומלץ מאוד להגיע. כתובת: Av. José Bonifácio - junto ao Parque Farroupilha.
אוטובוס -; תחנת האוטובוס הבין עירונית של פורטו אלגרה, ה-Rodoviaria, ממוקמת ב-Vespasiano Julio Veppo שבמרכז העיר, וניתן להגיע ממנה למספר רב של יעדים בעיר באמצעות התחבורה הציבורית המקומית, כשהדרך הנוחה ביותר היא באמצעות תחנת המטרו שנמצאת בתחנה. אוטובוסים יוצאים מכאן למרבית היעדים במדינת ריו גראנדה וכן לכל ערי הדרום המרכזיות של ברזיל. בכדי לנסוע לצפון המדינה תאצלו להחליף אוטובוסים בסאו פאולו. כמו כן, מגיעים לכאן אוטובוסים בינלאומיים רבים מארגנטינה ואורגוואי.
פלוריאנפוליס -; 9 שעות, 69 ריאל
קוריטיבה -; 12 שעות, 60 ריאל
סאו פאולו -; 18 שעות, 145 ריאל
ריו דה ז'נרו -; 25 שעות, 230 ריאל
קנאלה -; שעתיים וחצי, 25 ריאל
פוז דה איגואסו -; 18 שעות, 120 ריאל
קמפו גראנדה -; 23 שעות, 180 ריאל
מונטבידאו (אורגוואי) -; 11 שעות, 155 ריאל
פונטה דל אסטה (אורגוואי) -; 9 וחצי שעות, 147 ריאל
צ'וי (אורוגוואי) -; 7 שעות, 140 ריאל
בואנוס איירס (ארגנטינה) -; 20 שעות, 223 ריאל
מטוס -; שדה התעופה הבינלאומי של פורטו אלגרה נמצא ב-Av. Severo Dulius ומגיעות בעיקר טיסות מיעידים מרכזיים בברזיל כמו ריו או סאו-פאולו, במחירים יחסית זולים, החל מ-150 ריאל (חשוב לבדוק - לפעמים המחירים זולים יותר מנסיעת אוטובוס). כמו כן, מגיעות לכאן טיסות מיעידים בינלאומיים כמו בואנוס איירס ומונטבידאו. בכדי להגיע לכאן ממרכז העיר ניתן לקחת את המטרו או לקחת מונית.
להבדיל מרוב האזורים בברזיל, מזג האוויר כאן אינו טרופי ומתאפיין בעונות שנה רגילות -; חורף קר וגשום וקיץ חם ויבש יחסית (אם כי גשם יכול לרדת בכל ימות השנה). עם זאת, קחו בחשבון שבקיץ נעשה כאן חם מאוד (יכול להגיע גם 35 מעלות) והנהר הסמוך גורם לאחוזי לחות גבוהים.
לשכת התיירות -; נמצאת במרכז העיר ותוכלו לקבל כאן מפה של העיר וכן המלצות רבות על מוקדי העניין המומלצים, רשימה של חברות ומדריכי טיולים מורשים וכן מידע אודות החברות השונות שמציעות שייט על הנהר. כתובת: Paraca 15 de Novembro.
כסף ומשרדי חלפנות -; כספומטים רבים תוכלו למצוא במרכז העיר וכן בטרמינל האוטובוסים הבין-עירוני. חלפנים רבים תוכלו למצוא בעיר העתיקה.
קהילה יהודית -; בית חב"ד נמצא ברחוב Rua Schiller 105.
חברות טיולים -; בעיר פועלות מספר חברות טיולים אשר דרכם ניתן להזמין את השייט בדלתא של הנהר. החברות הגדולות והמוכרות ביותר הן (Porto Alegre 10 (Av President Joao Goulart, 551 ו-(White Swan Boat (Maud Avenue, 1050.
קנאלה היא עיירה נעימה בעלת ניחוח גרמני, עם בתי עץ ותושבים צהובי שיער. בנוסף לכך, קנאלה קרובה לכ...
בפורטו אלגרה מומלץ לבקר בשוק המקומי, לראות את מוזיאון המדע והטכנולוגיה, בו מתקיימים ניסויים אינ...
מה לעשות בפורטו אלגרה
כל המידע על פורטו אלגרה